Gitega

Gitega (også stavet Kitega) er hovedstad i Burundi, og en av landets største byer (nest størst ifølge folketellingen 2008). Gitega ligger midt i landet, på landets sentralslette drøyt 60 km øst for landets tidligere hovedstad Bujumbura. 

Gitega var hovedstad i kongedømmet Burundi fram til innførselen av republikk i landet i 1966. I slutten av desember 2018 kunngjorde Burundis president Pierre Nkurunziza at regjeringen ville flytte sine møter til Gitega og at byen ville gjenoppta sin rolle som politisk hovedstad, mens Bujumbura ville fortsette som handelssentrum. Burundis nasjonalforsamling godkjente vedtaket 16. januar 2019, og en representant i nasjonalforsamlingen uttalte at alle statsmakter ville ha flyttet innen 2022.

Referanser

Eksterne lenker 
 

Hovedsteder i Afrika
Byer i Burundi